Η ηθική φιλοσοφία του Σενέκα: Οδηγός για μια ευτυχισμένη και ενάρετη ζωή
Creators: name: Κωνσταντίνου, Ελευθέριος Δημητρίου
Publisher: name: Aristotle University of Thessaloniki
Year: 2019
Subjects: Ευτυχία
Γαλήνη
Αρετή
Happiness
Tranquility
Virtue

description: Η παρούσα εργασία παρουσιάζει τη θέση του Σενέκα για το ιδανικό της ευτυχισμένης και ενάρετης ζωής, αναλύοντας τις απόψεις του όπως εκτίθενται κυρίως στις τρεις ηθικές πραγματείες του Για μια ευτυχισμένη ζωή, Περί της πνευματικής γαλήνης, Περί της συντομίας της ζωής. Κεντρικό για τον Ρωμαίο Στωικό είναι το ζήτημα της πραγματικής ευτυχίας και στην ηθική του σκέψη προσπαθεί να εκδιπλώσει τον τρόπο για την επίτευξή της. Στο επίκεντρο αυτής της προσπάθειας θέτει τον άνθρωπο, τον οποίο η φιλοσοφία βοηθά ώστε να κατακτήσει το Υπέρτατο Αγαθό. Ο Σενέκας διατείνεται ότι η ύπαρξη του σοφού καθίσταται αναγκαία ως πρότυπο αρετής, που λόγω της πνευματικής του διαύγειας φωτίζει τους υπόλοιπους ανθρώπους. Χάρη στο παράδειγμα του σοφού ο άνθρωπος δύναται να διαχειριστεί με τον καλύτερο δυνατό τρόπο τις προσωπικές του υποθέσεις και να απαλλαγεί από επιθυμίες που εγείρουν πάθη και ανησυχίες. Επιπρόσθετα, ο θάνατος παύει να απειλεί την πνευματική ηρεμία του, εφόσον ο ίδιος διδάσκεται από τον σοφό τον τρόπο για την ορθή αξιοποίηση του χρόνου, επιτυγχάνοντας τη βελτίωση της ζωής του. Ωστόσο, ο στωικός φιλόσοφος καθιστά φανερό ότι η πραγματική ευτυχία πηγάζει εσωτερικά από την ψυχή του ανθρώπου και εξαρτάται αποκλειστικά από τον ίδιο. Με κάθε αγαθή πρόθεση και απόλυτα ειλικρινές ύφος ο Σενέκας παροτρύνει τον καθένα χωριστά να σέβεται και να υπηρετεί τη Φύση, την οποία θα αναγνωρίζει ως τον κυρίαρχο θεϊκό νόμο. Με την πεποίθηση ότι τα πάντα εξαρτώνται από τη Φύση, ακόμη και η ίδια του η ύπαρξη, θα επιτύχει τη σταθερότητα του χαρακτήρα του, ενώ παράλληλα θα μπορέσει να περιηγηθεί ανενόχλητος από πνευματικές ταραχές στο μονοπάτι της αρετής που θα τον οδηγήσει στην ευτυχία.
description: This thesis examines Seneca’s ideal of a blissful and virtuous life, analyzing his views as presented mainly in his three moral treatises De Vita Beata, De Tranquillitate animi, De Brevitate Vitae. A focal point for the Roman Stoic is the issue of true happiness and the way to its accomplishment. In the center of this attempt Seneca sets the human person whom philosophy helps so as to achieve the Supreme Good. Seneca claims that the existence of a wise man becomes necessary because it provides a model of prudence that (thanks to its spiritual clarity) enlightens other men. On account of this paradigm men are able to cope in the best possible way with their personal affairs and free themselves from desires which cause passions and unrest. Additionally, death ceases to threaten their spiritual serenity as long as persons are taught by the wise man the way to exploit time correctly managing their life improvement. However, the Stoic philosopher renders it obvious that man’s actual happiness derives internally from his soul and depends solely on him. With honest intentions and a sincere style writing Seneca urges each individual to respect and serve Nature which he has to recognize as the dominant divine law. Holding the conviction that everything depends on Nature, even their very existence, men will achieve the stability of the character, while at the same time they will be able to roam free of spiritual turbulence in the path of virtue which will lead them to happiness.